བསྟན་སྲུང་ཨ་ཕྱི་ཆོས་ཀྱི་སྒྲོལ་མའི་བསྐང་བ་ནོར་བུའི་ཕྲེང་བ། ། 1$0000035 རྗེ་བཙུན་རྡོ་རྗེ་རྣལ་འབྱོར་པ་ལ་ཕྱག་འཚལ་ལོ། ། རྣལ་འབྱོར་པ་གང་ཞིག་ཨ་ཕྱིའི་གསོལ་ཁ་བྱེད་པར་འདོད་པས། གཏོར་མ་དང་མཆོད་པའི་ཡོ་བྱད། བདུད་རྩི་སྨན་རཀྟ་ཟས་ཕུད་རྣམ་པ་སྣ་ཚོགས་པ་བསགས་ལ་འདི་སྐད་དོ། །  ཧཱུྃཨྱོན་དུར་ཁྲོད་གཞལ་ཡས་ནས། ། དབུས་ཕྱོགས་སངས་རྒྱས་དཔལ་འབར་མ། ། དམིགས་མེད་སྙིང་རྗེའི་རང་བཞིན་སྐུ། ། སྐུ་དོག་དཀར་གསལ་མདངས་དང་ལྡན། ཁྲོ་ཞལ་སྤྱན་གསུམ་ཞི་ཁྲོའི་ངང་། ། རྟོག་འཇོམ་ཕག་ཞལ་རིན་ཆེན་དང་། ། རུས་པས་བརྒྱན་ཞིང་གྲི་ཐོད་འཛིན། ། གར་སྟབས་པད་ཉིའི་གདན་ལ་བཞེངས། ། སངས་རྒྱས་མཁའ་འགྲོ་འཁོར་གྱིས་བསྐོར། ། རྡོ་རྗེ་ཕག་མོའི་ཐུགས་དམ་བསྐང་། ། ས་ཆུ་མེ་རླུང་རྣམ་པར་དག། མེ་ལོང་མཉམ་ཉིད་སོར་རྟོག་དང་། ། བྱ་གྲུབ་ཡེ་ཤེས་བཞི་ཡྀ་སྐུ། ། རྡོ་རྗེ་རིན་ཆེན་པདྨ་དང་། ། ལས་ཀྱི་མཁའ་འགྲོ་འཕྲིན་ལས་གཙོ། ། རང་རང་རིགས་ཀྱི་འཁོར་གྱིས་བསྐོར། ། མཁའ་འགྲོ་སྡེ་བཞིའི་ཐུགས་དམ་བསྐང་། ། ཕྱི་ནང་གསང་གསུམ་མཆོད་སྤྲིན་དཔག་མེད་དང་། ། དམར་གྱི་གཏོར་མ་བདུད་རྩིའི་ཚོགས་མཆོད་དང་། ། སྤྱན་གཟིགས་སྣ་ཚོགས་རིན་ཆེན་སྤུངས་པ་ཡི། ། མཁའ་འགྲོ་ཆེན་མོ་བཞི་ཡི་ཐུགས་དམ་བསྐང་། ། རྡོ་རྗེ་མཁའ་འགྲོ་གསང་བའི་ཡང་སྤྲུལ་མ། ། ཨྱོན་གནས་བྱོན་ཨ་ཕྱི་ཆོས་ཀྱི་སྒྲོན། ། སྐུ་མདོག་དཀར་དམར་ཞལ་གཅིག་ཕྱག་གཉིས་མ། ། སྲིད་པ་གསུམ་གསལ་དངུལ་དཀར་མེ་ལོང་བསྣམས། ། དགོས་འདོད་ཡིད་བཞིན་ནོར་བུ་གཡོན་ན་བསྣམས། ། དར་ཆེན་སྣ་ལྔའི་ན་བཟའ་སྐུ་ལ་གསོལ། ། ཞི་བའི་འཛུམ་ལྡན་རིན་ཆེན་སྣ་ཚོགས་བརྒྱན། ། དར་ཆེན་ཅོད་པན་འཕུར་ཞིང་བདུད་བཞིའི་གདན་ལ་བཞེངས། ། ཡེ་ཤེས་མཁའ་འགྲོའི་ཚོགས་དང་བཅས། ། ཨ་ཕྱི་ཆེན་མོའི་ཐུགས་དམ་བསྐང་། ། གསང་བའི་དབྱིངས་ཕྱུག་ཐུགས་དམ་བསྐང་། ། ཡོན་ཆབ་མེ་ཏོག་བདུག་སྤོས་སྣ་ཚོགས་དང་། ། ཕྱི་ནང་གསང་བའི་མཆོད་པ་དཔག་མེད་དང་། ། གཏོར་མ་འབྲུ་བཅུད་སྣ་ལྔས་བརྒྱན། ། མདའ་དར་སྟག་རས་མེ་ལོང་གསེར་གཡུས་བརྒྱན། ། ལེགས་པར་བཙུགས་ནས་གསེར་སྐྱེམས་བདུད་རྩི་བྲན། ། འདོད་ཡོན་ལོངས་སྤྱོད་ཕུན་ཚོགས་ལྡན་པ་ཡི། ། ཆོས་ཀྱི་སྒྲོན་མའི་ཐུགས་དམ་བསྐང་། ། རྟ་སྔོན་སྒ་སྲབ་བརྒྱན་པ་ཡིས། ། ཨ་ཕྱི་ཆེན་མོའི་ཐུགས་དམ་བསྐང་། ། དཀོར་བདག་ཆེན་མོ་བཞུགས་པའི་ཕྱིར། ། དཀོར་མཛོད་ནོར་གྱིས་ཐུགས་དམ་བསྐང་། ། རྟེན་གཏོར་ཆེན་མོས་ཐུགས་དམ་བསྐང་། ། རྣལ་འབྱོར་རྒྱུ་སྦྱོར་འཁོར་བཅས་ཀྱི། ། དམ་ཚིག་ཉམས་ཆག་སོར་བསྐོང་ཤོག། རྐྱེན་ངན་བར་ཆད་སེལ་བ་དང་། ། མཆོག་དང་ཐུན་མོང་དངོས་གྲུབ་སྩོལ། ཧཱུྃདཔལ་ལྡན་ལྷ་མོ་གཙུག་ན་ནོར་བུ་ནི། ། ཞལ་གཅིག་ཕྱག་གཉིས་སྐུ་མདོག་དཀར་སེར་ཅན། ། དར་གྱི་ན་བཟའ་ཨིན་དྲ་ནཱི་ལའི་མདོག། སྐུ་ལ་གསོལ་ཞིང་དགྱེས་པའི་ངང་ཚུལ་ཅན། ། རིན་ཆེན་དབུ་རྒྱན་དར་གྱི་ཅོད་པན་འཕུར། ། ཞབས་གཉིས་མཉམ་བཞག་པདྨའི་གདན་ལ་བཞེངས། ། ཕྱག་གཡས་གསེར་གྱི་ཌཱ་རུ་སྙན་པ་འཁྲོལ། ། གཡོན་པ་ཐུགས་ཀར་ཐོད་པ་རིན་ཆེན་བསྣམས། ། གཙོ་ལ་འདུན་ཕྱིར་དངོས་གྲུབ་ཀུན་སྩོལ་མ། ། རང་འབྱུང་རྣམ་དག་ཡེ་ཤེས་མཁའ་འགྲོ་མའི། ། སྤྲུལ་པ་དམ་ཚིག་དངོས་གྲུབ་བསྲུང་མཛད་མ། ། ཡེ་ཤེས་སྒྲོལ་མའི་ཐུགས་དམ་བསྐང་། ། ཡེ་ཤེས་མཁའ་འགྲོ་ཚོགས་དང་བཅས། ། གཙུག་ན་རིན་ཆེན་ཐུགས་དམ་བསྐང་། རྟ་མཆོག་གྲོ་དཀར་སྒ་སྲབ་བརྒྱན་པ་དང་། ། དམར་གྱི་གཏོར་མ་བདུད་རྩི་ཨ་མྲྀ་ཏ། ། མཆོད་ཡོན་རྣམ་ལྔ་ཚོགས་ཀྱི་ཞལ་ཟས་ལྡན། ། དར་ཟབ་རིན་ཆེན་རྟེན་རྫས་ཕུན་ཚོགས་ཀྱི། ། ཡེ་ཤེས་སྒྲོལ་མའི་ཐུགས་དམ་བསྐང་། ། དབང་གི་མཚན་དུ་གསོལ་བ་ཡི། ། གཙུག་ན་རིན་ཆེན་ཐུགས་དམ་བསྐང་། ། ཐུགས་དམ་དབྱིངས་སུ་བསྐོང་གྱུར་ནས། ། བདག་ཅག་རྒྱུ་སྦྱོར་འཁོར་བཅས་ཀྱི། ། བསམ་པའི་དོན་གྲུབ་བར་ཆད་ཞི་བ་དང་། ། བསྟན་པ་དར་ཞིང་དངོས་གྲུབ་སྩལ་དུ་གསོལ། ཧཱུྃདཔལ་ལྡན་ལྷ་མོ་པདྨ་རཱ་གའི་མདོག། ཞལ་གཅིག་ཕྱག་གཉིས་སྤྱན་གསུམ་གཅེར་བུར་གྲོལ། ། ཐོད་པ་ལྔས་བརྒྱན་པདྨའི་གདན་ལ་བཞེངས། ། ཕྱག་གཡས་གྲི་གུག་གཡོན་པ་ལྕགས་ཀྱུ་བསྣམས། ། དབང་གི་ངང་ཚུལ་པདྨ་མཁའ་འགྲོས་བསྐོར། ། དྲག་པོའི་སྐུར་སྟོན་ཆེ་གཙིགས་རྔམས་པའི་ཞལ། ། དབྱིངས་ཕྱུག་ལྷ་མོ་འཁོར་བཅས་ཀྱི། ། ཐུགས་དམ་གཉན་པོ་བསྐང་བ་ནི། ། དམར་གྱི་གཏོར་མ་རཀྟས་བྲན་པ་དང་། ། ཚོགས་ཀྱི་མཆོད་པ་བདུད་རྩི་སྨན་རག་དང་། ། འབྲས་བུ་སྣ་ལྔ་ཕུན་སུམ་ཚོགས་པ་དང་། ། མདའ་དར་རྟེན་རྫས་རལ་གྲི་འབར་བ་ཡི། ། ཐུགས་དམ་གཉན་པོ་བསྐོང་གྱུར་ཅིག། རྟ་དམར་ཞུར་ཡག་སྒ་སྲབ་བརྒྱན་པ་དང་། ། སྦ་ལྕགས་ཚིགས་གསུམ་ལེབ་རྒན་དར་ཆེན་བརྒྱན། ། མཁའ་འགྲོ་ཆེན་མོའི་ཐུགས་དམ་བསྐང་། ། སངས་རྒྱས་བསྟན་པ་བསྲུང་བ་དང་། ། བདག་ཅག་རྒྱུ་སྦྱོར་ཡོན་བདག་གི། ། རྐྱེན་ངན་བར་ཆད་ཞི་བ་དང་། ། དམ་ཚིག་སོར་བསྐོང་དངོས་གྲུབ་བསྩལ་དུ་གསོལ། ཧཱུྃདཔལ་ལྡན་ལྷ་མོ་ཡིད་བཞིན་ནོར་བུ་ནི། ། སྐུ་མདོག་དམར་སྐྱ་ཞལ་གཅིག་ཕྱག་གཉིས་མ། ། ལེབ་རྒན་དར་ཆེན་ན་བཟའ་སྐུ་ལ་གསོལ། ། ཕྱག་གཡས་ནེ་ལེ་གཡོན་པ་ནོར་བུ་འཛིན། ། རིན་པོ་ཆེས་བརྒྱན་སྤྱི་གཙུག་ནོར་བུ་དང་། ། ཨིནྡྲ་ནི་ལ་བཻ་1$0000030ཌཱུ1$0000035ར་སྣ་ཚོགས་མཚོན། ། དངོས་གྲུབ་ཆར་འབེབས་དམ་ཚིག་མཁའ་འགྲོ་མ། ། གཙོ་ལ་འདུན་ཕྱིར་གནོད་སྦྱིན་མཁའ་འགྲོས་བསྐོར། ། དམ་ཚིག་སྒྲོལ་མའི་ཐུགས་དམ་བསྐང་། ། ཡིད་བཞིན་ནོར་བུའི་ཐུགས་དམ་བསྐང་། ། འདོད་ཡོན་མཆོད་སྤྲིན་སྣ་ཚོགས་དང་། ། མཚན་ལྡན་ཐོད་པ་བདུད་རྩིས་བསྐང་། ། གཏོར་མ་དཀར་དམར་བརྒྱན་པ་ཡིས། ། དམ་ཚིག་སྒྲོལ་མའི་ཐུགས་དམ་བསྐང་། ། འབྲོང་ཆེན་འགྱིང་བ་བརྒྱན་པ་ཡིས། ། གནོད་སྦྱིན་མཁའ་འགྲོའི་ཐུགས་དམ་བསྐང་། ། དངོས་གྲུབ་འབྱུང་གནས་ཐུགས་དམ་བསྐང་། ། ཚོགས་མཆོད་དཀར་གསུམ་མངར་གསུམ་དང་། ། འབྲུ་སྣ་རིན་ཆེན་དར་ཟབ་རྣམས། ། ལེགས་པར་བརྒྱན་པས་ཐུགས་དམ་བསྐང་། ། བདག་ཅག་རྒྱུ་སྦྱོར་འཁོར་དང་བཅས་པ་ཡིས། ། རྐྱེན་ངན་བཟློག་ཅིང་བར་ཆད་ཞི་བ་དང་། ། ཁམས་གསུམ་སེམས་ཅན་མ་ལུས་ཐམས་ཅད་ལ། ། མི་འཛད་ནོར་གྱི་དངོས་གྲུབ་སྩལ་དུ་གསོལ། ། རིན་ཆེན་འབྲུ་ཡི་ཆར་པ་དབབ་དུ་གསོལ། ། མཆོག་དང་ཐུན་མོང་དངོས་གྲུབ་སྩལ་དུ་གསོལ། ཧཱུྃཤ་ཟ་ལས་ཀྱི་མཁའ་འགྲོ་ཆེན་མོ་ནི། ། སྐུ་མདོག་སྔོ་སྐྱ་ཞལ་གཅིག་ཕྱག་གཉིས་མ། ། ཕྱག་གཡས་རལ་གྲི་གཡོན་པ་ཐོད་ཁྲག་བསྣམས། ། ཞིང་ལྤགས་གསོལ་ཞིང་དུར་ཁྲོད་ཆས་ཀྱིས་བརྒྱན། ། སྤྱན་གསུམ་ཁྲོ་ཚུལ་ཞལ་གདངས་མཆེ་བ་གཙིགས། ། གདུག་པའི་ཤ་ཁྲག་ཞལ་དུ་སྟོབ་བྱེད་ཅིང་། ། ཤ་ཟ་མཁའ་འགྲོའི་ཚོགས་ཀྱིས་ཡོངས་སུ་བསྐོར། ། ཕྲིན་ལས་མཁའ་འགྲོའི་ཐུགས་དམ་བསྐང་། ། དམ་རྫས་ཤ་ཁྲག་གཏོར་མ་དང་། ། དགྲ་གེགས་ལིང་གས་བརྒྱན་པ་ཡིས། ། ཤ་ཟ་མཁའ་འགྲོའི་ཐུགས་དམ་བསྐང་། ། སྨན་རཀ་ཚོགས་དང་བདུད་རྩི་ཡིས། ། མཁའ་འགྲོ་ཟ་བྱེད་ཐུགས་དམ་བསྐང་། ། སངས་རྒྱས་བསྟན་པ་བསྲུང་བ་དང་། ། བདག་ཅག་རྒྱུ་སྦྱོར་འཁོར་བཅས་ཀྱིས། ། ཐུགས་དམ་དབྱིངས་ནས་བསྐོང་བའི་ཕྱིར། ། དཀོར་མཛོད་ཆེན་པོས་ཐུགས་དམ་བསྐང་། ། འབོད་པའི་དམ་རྫས་ཡིན་པའི་ཕྱིར། ། མདའ་དར་སྔོན་པོས་ཐུགས་དམ་བསྐང་། ། རྟེན་གཏོར་ཆེན་པོས་ཐུགས་དམ་བསྐང་། ། ཟིལ་མོ་འབྲི་དང་ཤེལ་སྒོང་ལུག། གྱི་ལིང་སྔོན་པོ་འབྲོང་ཆེན་རྒྱ་བོང་དང་། ། དཀོར་ནོར་ཕྱི་ཡི་རྟེན་གྱི་ཐུགས་དམ་བསྐང་། ། ཁྲུང་ཁྲུང་རྒྱལ་མཚན་དར་སྣས་བརྒྱན། ། ནང་གི་རྟེན་གྱི་ཐུགས་དམ་བསྐང་། ། གསེར་གཡུ་འབྲུ་སྣ་ལེབ་རྒན་དར། ། གསང་བའི་རྟེན་གྱི་ཐུགས་དམ་བསྐང་། ། སྐུ་གཟུགས་སྦ་ལྕག་སྐུ་ཡི་རྟེན། ། འཛབ་དང་བསྟོད་དབྱངས་གསུང་གི་རྟེན། ། དངུལ་དཀར་མེ་ལོང་ཐུགས་ཀྱི་རྟེན། ། སྐུ་གསུང་ཐུགས་ཀྱི་ཐུགས་དམ་བསྐང་། ། བཟང་དྲུག་སྨན་སྣ་ཡོན་ཏན་རྟེན། ། ཡོན་ཏན་རྟེན་གྱི་ཐུགས་དམ་བསྐང་། ། རོལ་མོ་དབྱངས་སྙན་ཕྲིན་ལས་རྟེན། ། ཕྲིན་ལས་རྟེན་གྱི་ཐུགས་དམ་བསྐང་། ། དཔལ་ལྡན་ཆོས་སྒྲོན་འཁོར་བཅས་ལ། ། ཕྲིན་ལས་རྒྱུན་དུ་བཅོལ་བའི་ཕྱིར། ། རྒྱུན་གཏོར་ནར་མས་ཐུགས་དམ་བསྐང་། ། མི་འབྲལ་རྒྱུན་དུ་འགྲོགས་པའི་ཕྱིར། ། རྟེན་གཏོར་ཆེན་པོས་ཐུགས་དམ་བསྐང་། ། བསྐང་ངོ་མཆོད་དོ་ཐུགས་དམ་བསྐང་། ། མཆོད་གཏོར་རྟེན་རྫས་དཔག་མེད་ཀྱིས། ། རྡོ་རྗེ་ཕག་མོའི་ཐུགས་དམ་བསྐང་། ། མཁའ་འགྲོ་སྡེ་བཞིའི་ཐུགས་དམ་བསྐང་། ། ཆོས་ཀྱི་སྒྲོལ་མའི་ཐུགས་དམ་བསྐང་། ། ཡེ་ཤེས་སྒྲོལ་མའི་ཐུགས་དམ་བསྐང་། ། དམ་ཚིག་སྒྲོལ་མའི་ཐུགས་དམ་བསྐང་། ། པདྨ་ཌཱ་ཀིའི་ཐུགས་དམ་བསྐང་། ། ཤ་ཟ་མཁའ་འགྲོའི་ཐུགས་དམ་བསྐང་། ། བཀའ་སྲུང་འཁོར་བཅས་ཐུགས་དམ་བསྐང་། ། གཞན་ཡང་མཆོད་པར་འབུལ་བ་ནི། ། ལྗགས་ལ་ཚིམ་བྱེད་རོ་མཆོག་བརྒྱད་ལྡན་བཤོས། ། སྤྱན་ལ་ཚིམ་བྱེད་གཟུགས་མཆོག་ཡིད་འོང་དང་། ། སྙན་ལ་ཚིམ་བྱེད་སྒྲ་སྙན་རོལ་མོ་དང་། ། ཤངས་ལ་ཚིམ་བྱེད་བདུག་སྤོས་ངད་ལྡན་དང་། ། སྐུ་ལ་རེག་འཇམ་བདེ་བས་ཐུགས་དམ་བསྐང་། ། ཐུགས་མཆོག་བསྐོང་ཕྱིར་ཆོས་ཉིད་བདེ་བ་ཡིས། ། བསྐང་ངོ་མཆོད་དོ་མ་སྲིང་མཁའ་འགྲོ་རྣམས། ། དགྲ་བགེགས་བསྒྲལ་ཕྱིར་མ་ཧཱ་རཀྟ་དང་། ། ནང་གི་ལོངས་སྤྱོད་སྤེལ་བའི་ཕྱིར། ། སུ་ར་ཆང་དང་བ་ལ་ཤ་ལ་སོགས། ། ཤ་ཆེན་ཚོགས་དང་ཚིལ་ཆེན་གསུར་དུད་དང་། ། ལྟག་སྤྲོད་རྔ་དང་རྐང་ཆེན་དུང་ལ་སོགས། ། དབྱིངས་ཕྱུག་ལྷ་མོའི་ཐུགས་དམ་བསྐང་། ། སྙིང་པོ་འཛབ་ཀྱི་འཕྲོ་འདུ་ཡི། ། མཁའ་འགྲོ་སྡེ་ལྔའི་ཐུགས་དམ་བསྐང་། ། ཨ་ཕྱི་མཆེད་ལྔའི་ཐུགས་དམ་བསྐང་། ། ལྷ་མིན་མཁའ་འགྲོའི་ཐུགས་དམ་བསྐང་། ། ཐུགས་དམ་གཉན་པོ་ཆེར་བསྐོངས་ལ། ། བསྐོངས་གྱུར་དབང་དང་དངོས་གྲུབ་སྩོལ། ། བདག་ཅག་རྒྱུ་སྦྱོར་འཁོར་བཅས་ལ། ། མཆོག་དང་ཐུན་མོང་དངོས་གྲུབ་སྩོལ། ། འདི་ཡན་ཨ་ཕྱིའི་བསྐང་བ་སོང་། ༈། དེ་ནས་ཚེ་རིང་མའི་བསྐང་གསོལ་ཡིན། ཧཱུ1$0000025ྃ1$0000035 གཞན་ཡང་ཐུགས་དམ་བསྐང་བ་ནི། ། རྡོ་རྗེ་གདན་གྱི་བྱང་ཕྱོགས་ནས། ། བལ་བོད་གཉིས་ཀྱི་ས་མཚམས་སུ། ། གངས་དཀར་ཤེལ་གྱི་ཅོད་པན་ཅན། ། ཕུ་ཆུ་སྙན་པའི་རྒྱུན་སྒྲ་ཅན། ། ནགས་འདབ་མེ་ཏོག་ཤམ་བུ་བཀྲ། ། གཡའ་གངས་གསེར་གཡུའི་སྐྲ་ཅིངས་ཅན། གནས་མཆོག་དེ་འདྲའི་གཡོན་འགུལ་ན། ། སྨན་བཀྲ་ཤིས་ཚེ་ཡི་དབྱིངས་ཕྱུག་མ། ། ཡབ་ནི་ལྷོ་ལྷ་འཐིང་པོ་ཡིན། ། ཡུམ་ནི་འབྲང་ཡུམ་སྨན་གཅིག་ཡིན། ། མིང་པོ་བདུན་ལ་སྲིང་མོ་ལྔ། ། ལྔ་ཚིགས་དབུས་ཀྱི་གཙོ་མོ་ནི། ། སྐུ་མདོག་དཀར་ལ་འཛུམ་མདངས་རྒྱས། ། ཞལ་གཅིག་ཕྱག་གཉིས་གཡོན་པ་ན། ། ཚེ་བུམ་བདུད་རྩིས་བཀང་བ་བཟུང་། ། གཡས་པ་རྡོ་རྗེ་རྩེ་དགུ་གདེངས། ། ཚེ་ཡི་བར་ཆད་བསྲུང་བར་བྱེད། ། དར་སྣ་ལྔ་ཡི་ན་བཟའ་གསོལ། ། གསེར་གཡུ་ཕུད་ཀྱུ་ལྡེམ་ཕོད་ཅན། ། རྒ་རྒྱན་འགུལ་རྒྱན་རིན་ཆེན་དུ་མས་བརྒྱན། ། ཆིབས་སུ་སེང་གེ་དཀར་མོ་ཆིབས། ། སིལ་སྙན་རོལ་མོའི་སྒྲ་དང་བཅས། ། ནམ་མཁའི་མཐོང་ནས་སྤྱན་འདྲེན་ནོ། ། ཚེ་ཡི་དབྱིངས་ཕྱུག་སྤྱན་འདྲེན་ནོ། ། ཚེ་ཡི་དབྱིངས་ཕྱུག་ཐུགས་དམ་བསྐང་། ། ཡོན་ཆབ་མེ་ཏོག་བདུག་སྤོས་དང་། ། སྣང་གསལ་དྲི་མཆོག་ཞལ་ཟས་དང་། ། རོལ་མོ་མཆོད་སྤྲིན་དཔག་མེད་དང་། ། ཟས་སྣ་གཏོར་མ་རྒྱ་ཆེན་དང་། ། མདའ་ལ་སྟག་རས་གསེར་གཡུས་བརྒྱན། ། བཀྲ་ཤིས་ཆེན་མོའི་ཐུགས་དམ་བསྐང་། ། ཚོགས་ཀྱི་ལོངས་སྤྱོད་རྒྱ་ཆེན་གྱི། ། ཚེ་ཡི་དབྱིངས་ཕྱུག་ཐུགས་དམ་བསྐང་། ། བདག་ཅག་རྒྱུ་སྦྱོར་འཁོར་བཅས་ལ། ། ཚེ་དང་རྀྀགས་རྒྱུད་འཕེལ་བའི་དངོས་གྲུབ་སྩལ་དུ་གསོལ།